Gandia posa en marxa el programa 'Barris Actius. Participa del teu barri'
22 novembre 2019

## Gandia posa en marxa el programa 'Barris Actius. Participa del teu barri'22 novembre 2019Última actualització: 14 juliol 2025

![](../gestion/img/_AO_9936-copia.jpg)  
  

El regidor delegat de Participació Ciutadana, Nahuel González; i el director general de l'àrea, Juanjo Giner, han presentat aquest matí en roda de premsa la iniciativa "Barris Actius. Participa del teu barri"

Tal com ha explicat **Nahuel González**, la regidoria de Participació Ciutadana pretén, des de la transversalitat, coordinar, impulsar i donar difusió a totes les activitats que es realitzen als barris de Gandia.  
"_Són moltes activitats les que es realitzen des de totes les àrees de l'Ajuntament i els col·lectius dels barris. La intenció és implicar la ciutadania perquè participi de forma activa en els Centres Socials_" va declarar González qui també ha recordat que ahir es va aprovar al plenari la constitució de les juntes de districte. "_Tenim molta feina per fer entre tots per donar veu i solució als problemes de la ciutadania perquè tinguen una millor vida en l'entorn més proper i per a això utilitzarem tots els recursos municipals, com la UPG, per adaptar els cursos a les demandes dels veïns_".

Per la seua banda, **Juanjo Giner**, ha explicat que des del departament s'està realitzant un diagnòstic dels recursos i necessitats de cada barri. "_Pretenem coordinar totes les activitats que es desenvolupen i donar-les a conéixer impulsant la comunicació a les xarxes socials i mitjançant cartelleria_".

L'altre aspecte que es pretén desenvolupar és oferir activitats que milloren el funcionament de barri i iniciatives que demane cada barriada en coordinació amb les Juntes de Districte.